open-index/open-wikipedia-markdown huggingface dataset:
மேசைக் கணினி

thumb|தட்டையான பேனல் மானிட்டர்களுடன் டெஸ்க்டாப் பிசிக்கள் கொண்ட கணினி ஆய்வகம்
thumb|ஒரு டெஸ்க்டாப் தனிநபர் கணினியின் ஒரு பாணியிலான விளக்கப்படம் (மதர்போர்டு மற்றும் செயலி கொண்ட ஒரு வழக்கு) ஒரு மானிட்டர் ஒரு விசைப்பலகை மற்றும் ஒரு சுட்டி

**மேசைக் கணினி** *(desktop computer)* என்பது ஒரு **மேசை** அல்லது அதற்கு அருகிலுள்ள நிலையான இடத்தில் வழக்கமான பயன்பாட்டிற்காக வடிவமைக்கப்பட்ட ஒரு தனிப்பட்ட கணினி ஆகும் (அதன் அளவு,  திறன் தேவைகள் காரணமாக ஒரு சிறிய கணினிக்கு மாறாக). மிகவும் பொதுவான கட்டமைப்பில் மின் வழங்கல், தாய்ப்பலகம் (ஒரு அச்சிடப்பட்ட மின்சுற்றுப் பலகம் , ஒரு நுண்செயலி மைய செயலாக்க அலகு ஆகியவர்றைக் கொண்டுள்ளது) பிற மின்னனியல் உறுப்புகள் வட்டுத் தேக்கம் (வழக்கமாக ஒன்று அல்லது அதற்கு மேற்பட்ட வன்தட்டு ஓட்டுகள், திண்மநிலை  ஓட்டுகள்  ஒளியியல் வட்டு ஓட்டுகள், தொடக்க வகைகளில் ஒரு மென்வட்டு ஓட்டு) உள்ளீட்டிற்கான விசைப்பலகை, சுட்டி, காட்சித்திரை,  ஒலிபெருக்கிகள்,  வெளியீட்டிற்கான   அச்சுப்பொறி ஆகியன உள்ளன . கூடு கிடைமட்டமாகவோ அல்லது செங்குத்தாகவோ அமைந்திருக்கலாம்.  இது ஒரு மேசைக்கு அருகில் அல்லது ஒரு மேசையின் மேல் வைக்கப்படலாம்.

தனிநபர் கணினிகள் அவற்றின் கூடுகள் செங்குத்தாக அமைந்திருப்பது கோபுரங்கள் என்று குறிப்பிடப்படுகின்றன. 1990 களின் நடுப்பகுதியில் இருந்து வழங்கப்படும் பெரும்பாலான வழக்குகள் இந்த வடிவத்தில் இருப்பதால் , மேசைக் கணினி (அல்லது சிறிய வகைமைகளுக்கான பீசா பெட்டி  ) என்ற சொல் மரபான நோக்குநிலையில் வழங்கப்படும் நவீன  அமைப்புகளைக் குறிக்க மறுபெயரிடப்பட்டுள்ளது.

## மேலும் காண்க
 

## மேற்கோள்கள்

பகுப்பு:அலுவலகப் பயன்பாட்டுப் பொருட்கள்
பகுப்பு:கணினி வகைகள்
பசவர்

**பசவர்** (*Basava* அல்லது *Basavanna*) (பொ.ஊ. 1131 – பொ.ஊ. 1196) கன்னட மாநிலத்தில் தோன்றியவர். சாளுக்கிய மன்னரிடம் அமைச்சராகப் பணியாற்றியவர். இந்நெறி சிவனை மட்டுமே கடவுளெனக் கருதியது. சிவவழிபாட்டின் மூலம் வீடு பேற்றை அடையலாம் என்பது இவரது ஆழ்ந்த நம்பிக்கை. சாதிப்பாகுபாடு, சடங்கு, உருவ வழிபாடு இவற்றை களைவதில் பெரிதும் ஈடுபட்டார். தம்மைப் பின்பற்றுபவர்கள் புலால் உண்பதையும், கள் குடிப்பதையும் கைவிட
வேண்டும் என்ற கடுமையான நிபந்தனை விதித்தார். சமூக சீர்திருத்த வாதியாக விதவை மறுமணத்தை ஆதரித்தும், குழந்தை திருமணத்தை எதிர்த்தும் செயல்பட்டார். இவரைப் பின்பற்றுவோர் வீர சைவர்கள் (லிங்காயத்துகள்) என்றழைக்கப்படுகின்றனர்.

பகுப்பு:கன்னடக் கவிஞர்கள்
பகுப்பு:கன்னடப் புலவர்கள்
பகுப்பு:கர்நாடக நபர்கள்
பகுப்பு:கர்நாடக வரலாறு
பகுப்பு:1134 பிறப்புகள்
பகுப்பு:1196 இறப்புகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:பக்தி இயக்கம்
பகுப்பு:பிஜாப்பூர் மாவட்ட மக்கள்
பகுப்பு:இந்தியாவில் உள்ள சிலைகள்
நிம்பர்க்கர்

**நிம்பர்க்கர்** தென்னிந்தியாவில் கோதாவரி நதிக் கரையில் சிறு கிராமத்தில் பிறந்தார். வட இந்தியாவில் மதுராவிற்கருகேயுள்ள பிரஜா என்ற இடத்தில் வாழ்ந்தார். இவரது பக்தி நெறியைச் சேர்ந்தோர் இராதா கிருஷ்ண வழிபாட்டில் நம்பிக்கை கொண்டிருந்தனர். இவரும் ‘சரணாகதி’ நெறியை வலியுறுத்தினார். இவரது கொள்கை *பேதா அபேதம்*  என்றழைக்கப்படுகிறது. தத்துவமசி என்ற மகாவாக்கியத்திற்கு **பேதா அபேதம்** (துவைதாத்வைதம்)  கொள்கைப்படி விளக்கம் அளித்துள்ளார்.

## மேற்கோள்கள்

பகுப்பு:இந்து சமயப் பெரியார்கள்
பகுப்பு:இந்து சமயப் பிரிவுகள்
பகுப்பு:வைணவ அடியார்கள்
பகுப்பு:தெலுங்கு மக்கள்
இராமாநந்தர்

பிரயாக்ராஜ் நகரத்தில் பிராமண குடும்பத்தில் பிறந்த இராமாநந்தர்,  இளைஞனாக இருக்கையில் வீட்டை விட்டு வெளியேறி, துறவு வாழ்க்கை மேற்கொண்டு, வேத நூல்கள், இராமானுஜரின் விசிட்டாத்துவைதம்  மற்றும் யோக நுட்பங்களைப் படிப்பதற்காக வாரணாசிக்குச் சென்றார். படிப்பை முடித்த இராமானந்தர் கற்பிக்கத் தொடங்கினார். அவர் தனது மாணவர்களுடன் சாதி வேறுபாடுகள் பொருட்படுத்தாமல் சேர்ந்து உண்ணும் பழக்கத்தைக் கடைப்பிடித்தார். எனவே இவர் இராமானந்த சம்பிரதாயத்தை நிறுவினார். இச்சம்பிரதாயத்தை பின்பற்றுபவர்களை **இராமானந்திகள்** என்று அழைப்பர். 

இராமானந்தரின் போதனைகள் இராமானுஜரின் போதனைகளைப் போலவே இருந்தன. சாதாரண மக்களும் சாஸ்திர அறிவை பெற வேண்டும் எனும் நோக்கில் சமசுகிருத மொழியில் கூறாது, இந்தி மொழியில் கற்பித்தார்.  இவரது நேரடி  12 சீடர்களில் ஒரு பெண், செருப்பு தைக்கும் தொழிலாளியான ரவிதாசர் மற்றும் இசுலாமியரான கபீர், முடிதிருத்துபவரான பகத் சைன் அடங்குவர்.

இராமானந்தரது முயற்சியால் வட இந்தியாவில் வைணவம் பரவியது. இவர் இராமர் சீதை வழிபாட்டை பரப்பினார். சாதிப் பாகுபாட்டினை அறவே வெறுத்தார். இறைவன் முன் அனைவரும் சமம் எனக் கூறினார். சமயக் கருத்துகளை முதன் முதலில் இந்தி மொழியில் பரப்பியவரும் இவரே ஆவார்.

## மேற்கோள்கள்

பகுப்பு:வைணவ சமயம்
பகுப்பு:வைணவ அடியார்கள்
பகுப்பு:1400 பிறப்புகள்
பகுப்பு:1470 இறப்புகள்
பகுப்பு:இந்து சமயப் பெரியார்கள்
பகுப்பு:வைணவ அடியார்கள்
நாமதேவர்

துறவி **நாம்தேவ்** (26அக்டோபர், 1270–3 ஜூலை1350) (மராத்தி: संत नामदेव) பொ.ஊ. 13-ம் நூற்றாண்டில் வாழ்ந்த ஒரு வர்க்காரி வைணவத் துறவி. இவர் மகாராட்டிர மாநிலத்தில் உள்ள இங்கோலி மாவட்டத்தில் உள்ள நர்சி-பாமனி என்னும் கிராமத்தில் பிறந்தார். இவருடைய தந்தை தாம்சேட் ஒரு தையற்கலைஞர், இவருடைய தாயார் கோனாபாய். 

இவருடைய சமயக்கருத்துக்கள், வாழ்க்கையை வாழும் முறை பற்றியும்(गृहस्थ जीवन), திருமணத்தின் மூலமும் குடும்ப பொறுப்பு ஏற்பதின் மூலமும் ஒருவர் வாழ்க்கையில் தெளிவு பெறலாம் என்னும் கருத்தை வலியுறுத்தின. இவர் பண்டரிபுரத்தில் வாழ்ந்து பகவான் விட்டலரின் பெரும் பக்தனாக வாழ்ந்தவர். விட்டலர் மீது பல பதிகங்களைப் பாடியவர். இவரது பாடல்களில் சில சீக்கியர்களின் குரு கிரந்த் சாகிப் நூலில் சேர்க்கப்பட்டுள்ளது.  இவரது சீடர்களில் ஒருவர் ஜனாபாய் ஆவார்.

## மேற்கோள்கள்


## வெளி இணைப்புகள்
* நாமதேவர்  வரலாறு -காணொலி 
*நாம்தேவ் பற்றிய சமூக வலைதளம் 
*துறவி நாம்தேவ் மகாராஜ் 
* துறவி நாம்தேவ் 
*  Religion and public memory  By Christian Lee Novetzke
* துறவி நாம்தேவ் இந்துப்பீடியாவில் 

பகுப்பு:1270 பிறப்புகள்
பகுப்பு:1350 இறப்புகள்
பகுப்பு:வைணவ அடியார்கள்
பகுப்பு:மராத்தியர்கள்
பகுப்பு:இந்து மெய்யியலாளர்கள்
பகுப்பு:ஹிங்கோலி மாவட்ட நபர்கள்
இந்து சமய மெய்யியலாளர்கள்

**இந்து சமய மெய்யியலாளர்கள்** பட்டியல் பின்வருமாறு:

## முற்காலத்தவர்கள்
*கௌதமர்
*ஜைமினி
*கணாதரர்
*பிலர்
*பதஞ்சலி
*வால்மீகி
*வியாசர்
*கபிலர் (சாங்கியம்)

## இடைக்காலத்தலர்கள்
* ஆதி சங்கரர்
* பத்மபாதர்
* சுரேஷ்வரர்
* ஹஸ்தாமலகர்
* தோடகர்
* பசவர்
* தியாநேஷ்வர்
* சைதன்யர்
* கணேஷா
* உபாத்யாயா
* கௌடபாதர்
* ஜயந்த பட்டர்
* கபீர்
*குமரிலபட்டர்
* மதுசூதன சரஸ்வதி
* நாமதேவர்
* நிம்பர்க்கர்
* பிரபாகரர்
* ரகுநாத சிரோன்மணி
* இராமானுஜர்
* மத்வர்
* வேதாந்த தேசிகர்
* துக்காராம்
* துளசிதாசர்
* ஏகநாதர்
* மீராபாய்
* சூர்தாசர்
* வாசஸ்பதி மிஸ்ரர்
* வல்லபாச்சார்யா
* இராமாநந்தர்

## பிற்காலத்தவர்கள்
*ஆரோபிண்தொ
*ஆனந்த குமாரஸ்வாமி
*சுவாமி தயானந்தர்
* சுவாமி பரமார்த்தனந்தர்
* சுவாமி குருபரானந்தர்
*காந்தி
*கிருஷ்ணானந்த
*ஸ்ரீ நாராயணகுரு
*பிரபுபாதா
*ராமகிருஷ்ணர்
*ரமண மகரிஷி
*ராதாகிருஷ்ணன்
*சுவாமி சிவானந்தர்
*விவேகானந்தர்
*யோகானந்தா
*வேதாத்திரி மகரிசி

பகுப்பு:இந்திய மெய்யியலாளர்கள்
பகுப்பு:இந்து சமய பட்டியல் கட்டுரைகள்
பகுப்பு:இந்து மெய்யியலாளர்கள்
மாக் லாபர்ட்

**மாக் லாபர்ட்** (Mac Leopard) என்பது மாக் ஓ.எசு இயங்கு தளத்தின் அதி நவீன இயங்கு தளம் ஆகும். இது மாக்_ஓ.எசு பின்னர் வெளிவந்த இயங்கு தளம். இது ஆறாவது பதிப்பு (Version 10 .5) ஆகும்.  இது ஆப்பிள் கம்ப்யூட்டர் நிறுவனத்தின் மேசை கணினி மற்றும் சேவையகம் அமைப்பு உள்ள கணினிகளுக்கு உபயோகிக்கும் ஒரு இயங்கு தளம். இதற்கு முந்திய பதிப்பு மாக் ஓ.எசு டைகர் ஆகும் ( பதிப்பு 10.4 ). மாக் லாபர்ட் இயங்கு தளம், முந்திய பதிப்பைவிட தலா 300 மாற்றங்கள் மற்றும்  மேம்பாடுகள் கொண்டது. மாக் லாபர்ட் ஆனது மேம்படுத்தப்பட்ட மேசை மென்பொருள் , மேம்படுத்தப்பட்ட டாக் ( dock ) மென்பொருள், அடுக்கு (stacks) மென்பொருள் போன்ற பல மேம்படுத்தப்பட்ட மென்பொருளை உள்ள அடக்கியது.

## உருவாக்குபவரோடிய சாதனங்கள் (Developer tools)
மாக் லாபர்ட் இயங்கு தளம் பல மேம்படுத்தப்பட்ட மற்றும் புதிய கருவி மற்றும் சாதனங்களை உள்ளடக்கியது.
* ரூபி ஆண் ரைல்ஸ் ( Ruby on  rails ) என்ற வலையில் உபயோகிக்கும் மென்பொருள்
* ஜாவா பதிப்பு 5.0 
* 64 பிட் மற்றும் இப்போதிய 32 பிட் பயன்பாடு மென்பொருள்களுக்கு தேவையான தன்-தள துணையை அறிமுக படுத்தியது.

## இறுதி பயனர் (End User)  பண்பு கூறுகள்

பகுப்பு:இயக்கு தளங்கள்
தேசிய உறுமி மேள போட்டி (மலேசியா)

**மலேசியத் தேசிய உறுமி மேள போட்டி** என்பது உறுமி மேளக் குழுக்களுக்கிடையே ஆண்டுதோறும் மலேசியாவில் நடைபெறும் போட்டியாகும்.  மலேசியாவைச் சார்ந்த பல்வேறு இளையோர் குழுக்கள் இதில் பங்கு கொள்ளும்.  இப் போட்டி மலேசியாவில் தமிழர் பண்பாட்டுக்கும், இசைக்கு ஒரு சிறந்த எடுத்துக்காட்டாகும்.  

## வெளி இணைப்புகள்
* National Urumi Melam Champion 2009 S.N.A.U.M 

பகுப்பு:உறுமி
பகுப்பு:மலேசியத் தமிழர் இசை
வல்லபாச்சாரியார்

**வல்லபாச்சாரியார்** (*Vallabhacharya*, 1479 – 1531 இந்து மெய்யியலாளர். இவர் காசியில் பிறந்தார். தென்னிந்தியாவிற்கு குடிபெயர்ந்து பெற்றோருடன் வாழ்ந்தார். தம் இளம் வயதிலேயே கற்றுத் தேர்ந்தார்.
புண்ணியத் தலங்களுக்கு சென்றார். இல்வாழ்வில் ஈடுபட்டு இரு புதல்வர்களைப் பெற்றார். வடமொழியிலும், பிரிஜ் மொழியிலும் நூல்களை எழுதினார். இவரது கோட்பாடு சுத்த அத்வைதக் கோட்பாடு ஆகும். இதனை தூய ஒரு பொருள் கோட்பாடு என்பர். கிருஷ்ணனே உயர்ந்த பிரம்மம், ஆத்மாவிற்கும் பரமாத்மாவிற்கும் வேறுபாடில்லை. பக்தியின் மூலம் முக்தி அடைந்து பரமாத்மாவுடன் ஆத்மா கலந்து கொள்ளலாம் என்பது இவரது கோட்பாடு.

## மேற்கோள்கள்


பகுப்பு:இந்திய மெய்யியலாளர்கள்
பகுப்பு:1479 பிறப்புகள்
பகுப்பு:1531 இறப்புகள்
பகுப்பு:வைணவ அடியார்கள்
பகுப்பு:இந்து சமயப் பெரியார்கள்
பகுப்பு:பக்தி இயக்கம்
தூக்க விறைப்பு

**தூக்க விறைப்பு** அல்லது **இரவுத் தூக்க ஆண்குறி விறைப்பு** (*Nocturnal penile tumescence* (NPT)) என்பது ஆண்கள் உறங்கும் வேளையில் இயல்பாகவே ஏற்படும் ஆண்குறி விறைப்பு ஆகும். உடலியக்க விறைப்புக் கோளாறு இல்லாத எல்லா ஆண்களுக்கும் பொதுவாக இரவில் இரண்டு அல்லது மூன்று முறை இது நேரும். பெரும்பாலும் இது விரைந்த கண் இயக்க நிலைத் (REM - Rapid Eye Movement) தூக்கத்தில்  தான் நிகழும்.

## இயல்பான ஒன்றே
இரவில் ஆண்குறி விறைப்பது அவமானப்படத்தக்க ஒன்றோ அல்லது அஞ்சத்தக்க ஒன்றோ அன்று. இது ஒரு ஆண்மகனின் ஆண்மைத்தன்மைக்குக் கட்டியங் கூறுவதும் பாலியல் நலத்தை (sexual health) உறுதிபடுத்துவதுமான நிகழ்வாகும்.

## விறைப்புக் கோளாறுகள்

விறைப்புக் கோளாறுகள் (*erectile dysfunctions*) இருவகைப்படும். அவை,
# உடலியக்க விறைப்புக் கோளாறு,
# உளவியல் விறைப்புக் கோளாறு என்பனவாகும்.

இவ்விரண்டையும் வேறுபடுத்தினால் தான் உரிய மருத்துவம் தர முடியும். இதற்கு உறக்க விறைப்பு உதவுகிறது.

### உடலியக்க விறைப்புக் கோளாறு

உடலியக்க விறைப்புக் கோளாறு (*physiological erectile dysfunction*) இருக்குமாயின் உறக்க விறைப்பும் இருக்காது. உடலுறவின் போதும் விறைப்பு இருக்காது.

### உளவியல் விறைப்புக் கோளாறு

உளவியல் விறைப்புக் கோளாறு இருப்பின் (*psychological erectile dysfunction*) உடலுறவின் போது பதட்டம், பயம் போன்ற காரணங்களால் விறைப்பு இருக்காது. ஆனால் உறங்கும் போது இயல்பான விறைப்பு இருக்கும்.

## உறுதி செய்தல்
இரு வகை விறைப்புக் கோளாறுகளையும் வேறுபடுத்த வேண்டுமாயின் உறக்க விறைப்பை உறுதி செய்ய வேண்டியது அவசியம். இதன் பொருட்டு மீள்தன்மை (elastic) உள்ள கருவி ஒன்றை நோயரின் ஆண்குறியைச் சுற்றி உறங்கும் முன் பொருத்துவர். இக் கருவி ஆண்குறியின் சுற்றகல (girth) வேறுபாட்டை கணிணிக்குத் தெரிவிக்கும். இத்தகவலை ஆய்வதன் மூலம் உறக்க விறைப்பை உறுதி செய்யலாம்.

## உண்டாகும் விதம்
பான்கிராஃப்ட (Bancroft (2005)) என்பவரின் கருதுகோளின்  படி மூளையின் நீலப்பகுதி (locus ceruleus) என்ற இடத்தில் உள்ள நார்அட்ரினலின் (noradrenergic) சுரக்கும் நரம்பு செல்கள் மனிதன் விழிப்போடிருக்கும் போது ஆண்குறி விறைப்பைத் தடைசெய்கின்றன. விரைந்த கண் இயக்கத் துயில் நிலையில் (REM sleep) இந்த நரம்பு செல்கள் நார்அட்ரினலினை வெளியேற்றுவது தடைபடுகிறது. ஆகவே டெஸ்டோஸ்டீரோன் தொடர்புடைய கிளர் செயலால் தூண்டப்பட்டு ஆண்குறி விறைப்படைகிறது.
சிறுநீர்ப்பை (urinary bladder) நிரம்பியிருப்பதுவும் உறக்க விறைப்பிற்கு ஒரு காரணமாகக் கருதப்பட்டது.

## மேற்கோள்கள்
 

## இவற்றையும் பார்க்க
*மரண விறைப்பு (சட்டஞ்சார் மருத்துவம்)
*நுண்தூக்கம்
*துயில் வாதம்

பகுப்பு:மருத்துவம்
பகுப்பு:பாலியல்
பகுப்பு:இனப்பெருக்கம்
அனுமன் சாலிசா

**அனுமன் சாலிசா**  (;  "*[[அனுமன்]] மீது பாடப்பட்ட நாற்பது பாடல்கள்*") என்பது இறைவன் அனுமன் மீது பாடப்பட்ட பக்திப் பாடல் ஆகும். துளசிதாசரால் அவாதி மொழியில் இந்தப் பாடல் எழுதப்பட்டுள்ளது, மேலும் அவரால் பாடப்பட்ட ராமசரிதமனசாவை விட இதுவே சிறந்த இந்து உரையாகும்.

பிரம்மச்சாரி தெய்வமான அனுமனின் அருள்பெற வேண்டி கோடிக்கணக்கானவர்களால் இச்சாலிசா பாடப்படுகிறது.

thumb|தனது நெஞ்சைப் பிளந்து இராமபிரானைக் காட்டும் அனுமன்

## மேன்மை

தற்போதைய இந்துக்களிடையே ஹனுமன் சாலிசா அதிமாகப் பிரபலமடைந்துள்ளது. பலர் இதைத் தினமும் அல்லது எல்லா வாரங்களும், பொதுவாகச் செவ்வாய் அல்லது சனிக்கிழமைகளில் இறைவணக்கத்தின் போது துதிக்கின்றனர்.

அனுமன் சாலிசாவின் ஒவ்வொரு 40 பாடல்களும் ஒரு குறிப்பிட்ட வரத்தை வழங்குகின்றது, பக்தரின் *பக்தி*  அல்லது *சிரத்தை*யைப் பொறுத்து, ஒவ்வொரு பாடலின் பலனையும் பெறுவார்கள் எனக் குறிப்பிடுகின்றது.

அனுமன் சாலிசாவின் 38 ஆம் பாடலில், *யார் அனுமன் சாலிசாவை 100 நாட்கள் தினமும் 100 தடவை சொல்கிறார்களோ அவர்கள் [[பிறப்பு மற்றும் இறப்பு சக்கரத்திலிருந்து]] விடுபட்டு அதிக ஆனந்தத்தை அடைவார்கள்* எனக் குறிப்பிடப்படுகின்றது.

## குறிப்புதவிகள்

## வெளி இணைப்புகள்
* தேவநாகிரி (ஹிந்தி), குஜராத்தி, பாங்ளா(பெங்காலி), ஒரியா, குர்முகி, தெலுங்கு, கன்னடா மற்றும் லத்தின் ஸ்கிரிப்டில் ஸ்ரீ ஹனுமன் சாலிசா; ஆடியோ பதிவுடன்
* ஹிந்தி மற்றும் ஆங்கிலத்தில் பகேஷ்ரி ராகத்தில் பாடப்பட்ட ஸ்ரீ ஹனுமன் சாலிசா பாட்டுத் தொகுப்பு
* இந்தியில் ஹனுமன் சாலிசா 
* பிற சாலிசா உரைகள் 
* ஹனுமன் சாலிசா வீடியோ மற்றும் பாடல் இந்தியில் 
* हनुमान चालीसा with meaning
* The Hanuman Chalisa In Lyrics Tamil is a devotional hymn praising Lord Hanuman's immense strength, devotion, courage, and wisdom for blessings.

பகுப்பு:இந்திய இலக்கியம்
பகுப்பு:பக்தி இயக்கம்
மந்த வளிமம்

பொதுவாக இவ்வுலகிலும் அண்டத்திலும் உள்ள எல்லா தனிமங்களும் ஒன்றுடன் ஒன்று வினைபட்டு பல்வேறு வகையான சேர்மங்களைத் தருகின்றன. ஆனால் **மந்த வளிமங்கள்** (மந்த வாயுக்கள், *Inert gases*) எனப்படுபவை பிற தனிமங்களுடன் மிகமிகப்பெரும்பாலும் சேர்ந்து வினை புரிவதில்லை. இவை உறழ் வளிமம், செயலறு வளிமம், சடத்துவ வாயு, மந்த வளிமம் எனப் பல்வேறு பெயர்களால் அறியப்படுகின்றன. ஈலியம், ஆர்கான், நியான் முதலான தனிமங்களில் மந்த வளிமமாக இருப்பனவற்றின் அணுக்களின் அமைப்பைப் பார்த்தால், அவற்றின் அணுக்கருவைச் சுற்றியுள்ள சுற்றுப்பாதைகளில் உலாவரும் எதிர்மின்னிகள், அந்த அந்த சுற்றுப்பாதைகளில் இருக்கக்கூடிய, உச்ச எண்ணிக்கையான அளவில் நிறைந்து இருப்பதால், வேதி வினைக்குத் தேவைப்படும் எதிர்மின்னிக் குறைவோ, தனித்து நிற்கும் எதிர்மின்னிகளோ இல்லாததால், வேதி வினைகளில் பங்கு கொள்ளாத வளிமங்களாக இவை இருக்கின்றன.

கீழ்க்காணும் அட்டவணையில் அணுவினுக்குள் உள்ள எதிர்மின்னி வலயங்களில் ஒவ்வொரு வலயத்திலும் உச்ச எண்ணிக்கையாக எவ்வளவு எதிர்மின்னிகள் இருக்கலாமோ அவ்வளவு எதிர்மின்னிகள் இந்த மந்த வளிமங்களில் இருப்பதைப் பார்க்கலாம்.

மந்த வளிமங்கள் தனிமங்களாக மட்டும் இருக்க வேண்டும் என்றில்லை. இவை சேர்மங்களாகவும் இருக்கலாம்.
## பயன்கள்
இவை பலதரப்பட்ட பயன்களை விளைவிக்கின்றன. இவை மற்ற பொருட்களுடன் வினைபுரியாத் தன்மை கொண்டிருப்பதால் எங்கெல்லாம் வேதிவினைகள் தவிர்க்ப்பட வேண்டுமோ அங்கெல்லாம் பயன்படுகின்றன.

#உணவுப் பொருட்கள் போக்குவரத்தின் போது அவை கெட்டுப் போகாமல் தடுக்க
# பெட்ரோல் கலங்கள் வெடிக்காமல் தடுக்க
# பற்ற வைப்பு தொழிலில்

## மந்த வளிமங்களின் குறும் பட்டியல்
*ஆர்கான்
*கார்பன் டை ஆக்சைடு
*ஈலியம்
*கிரிப்டான்
*நியான்
*நைதரசன்
*சல்ஃபர் ஹெக்சா ஃப்ளுரைடு
*செனான்

பகுப்பு:மந்த வளிமங்கள்
பகுப்பு:வளிமங்கள்
பகுப்பு:தொழிற்சாலை வாயுக்கள்
விசிட்டாத்துவைதம்

**விசிட்டாத்துவைதம்** (விசிஷ்டாத்வைதம்) என்பது காலத்தால் பழமைவாய்ந்து, பின்னர் வந்த வைணவ மகாச்சாரியராகிய இராமானுசரால் புகழ்பெற்ற தத்துவம் ஆகும். பிரம்ம சூத்திரம், பகவத் கீதை ,உபநிடதம் முதலியவற்றிற்கு தமது விசிட்டாத்துவைதக் கொள்கைப்படி உரை எழுதினார். சிறப்புநிலையான அத்வைதம் (இரண்டன்மைக் கொள்கை) என்பது இதன் பொருள் (விசிஷ்ட (சிறப்பு) + அத்வைதம் (இரண்டன்மை) = விசிஷ்டாத்வைதம்= விசிட்டாத்துவைதம்). 
* இறைவன் நம்மோடு இருக்கிறார் என்பது அத்துவைதம் (துவைதம் அற்ற நிலை), (இரண்டற்ற ஒருமை நிலை)
* நமக்கு முன்னும் நமக்குப் பின்னும் இறைவன் இருப்பதால் இறைவன் வேறு, நாம் வேறு, மழை நமக்குள், நம்மால் இயங்குவது இல்லை, - என எண்ணி இறைவனையும், நம்மையும் இரண்டாகப் பார்ப்பது துவைதம்.
* இந்த இரண்டு கோட்பாடுகளையும் ஒப்புக்கொள்வது விசிட்டாத்துவைதம். (செவ்விருமை)
வேதாத்திரி மகரிசி விளக்கம்
* நமக்கு முன் உணவு (துவைதம்)
* வயிற்றுக்குள் உணவு (விசிட்டாத்துவைதம்)
* உணவு நம் உடலில் சத்தாக மாறிய நிலை (அத்துவைதம்)
விசிட்டாத்துவைதமானது சீவாத்மாவும் பரமாத்மாவும் ஒரே பொருளாலானவை என்றும் சீவாத்மா பரமாத்மாவிலிருந்து வெளிப்பட்டது என்றும் கூறுகிறது. சித்து, அசித்துச் சேர்க்கையால் விளங்கும் இரண்டற்றதான பிரம்மம் உண்டென்பதே உட்கருத்து. பிரம்மம் ஒருவரே. அவர் சத்து என்றும் பிரம்மம் என்றும் ஈசுவரன் என்றும் திருமால் என்றும் பெயர் பெறுகிறார். அவர் சித்து என்னும் ஆத்மாவுடனும் அசித்து எனப்படும் சடத்தோடும் எப்போதும் சேர்ந்திருக்கிறார். பரமாத்மாவே நிலையானவர். சுதந்திரம் உடையவர் சித்தும் அசித்தும் அவரைச் சார்ந்திருப்பவை. ஆசாரிய அன்பு, சுருதி, சுமிருதி, நம்பிக்கை, மோட்ச விருப்பம், உலக ஆசை அறுதல், தரும சிந்தனை, வேத பாராயணம், சாது சங்கமச் சேர்க்கை முதலானவற்றால் கர்மபந்தத்தை விட்டு முக்தி பெறலாம்.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்து மெய்யியல் கருத்துருக்கள்
பகுப்பு:வைணவ சமயம்
பகுப்பு:வைணவப் பிரிவுகள்
சுவேதம்பர தேராபந்த்

சுவேதாம்பர சமண சமயத்தின் **சுவேதம்பர தேராபந்த்** ஒரு பிரிவாகும். இப்பிரிவு ஆச்சாரியர் **பிட்சு** என்பவரால் 28 சூன் 1760 அன்று தொடங்கப்பட்டது. இவர் முன்பு  *சுதனக்வாசி* பிரிவை பின்பற்றிக் கொண்டிருந்தார். ஆனால் அங்கு அவர் குரு  ஆச்சார்யா ரகுநாதாவுடன் ஏற்பட்ட கருத்து வேறுபாட்டினால் தனியே வந்து இப்பிரிவை தொடங்கினார். சுதனக்வாசி பிரிவைப் போலவே, கடவுளுக்கு உருவம் இல்லை என்று முழங்கிய இப்பிரிவினர் சிலை வழிபாட்டினை எதிர்த்தனர்.

## மேற்கோள்கள்


## வெளி இணைப்புகள்
* THE SVETAMBARA SUB-SECTS 

பகுப்பு:சைனம்
பகுப்பு:சமணம்
முர்டிபுஜக

சமண சமயத்தில் முர்டிபுஜக ஒரு பிரிவாகும். இப்பிரிவினர்  சுதனக்வாசிகல் போலல்லாமல் சமணக் கோவில்களுக்கு செல்வர். உருவ வழிபாட்டை ஆதரிக்கும் இவர்களே இந்தியாவில் மற்றப் பிரிவினரைக் காட்டிலும் அதிகம் வாழ்கின்றனர். இவர்கள் மற்ற சமண சமயத்தினரைப் போன்று எப்பொழுதும் முகப்பட்டை அணிய மாட்டார்கள்.

## மேற்கோள்கள்

பகுப்பு: சமணம்
சைதன்யர்

**சைதன்யர்**, அல்லது **ஸ்ரீசைதன்ய மகாபிரபு** (பொ.ஊ. 1486–1534), மேற்கு வங்காளம் மற்றும் ஒடிசாவில் வைணவ பக்தி நெறியைப் பரப்பிய ஆச்சாரியர். இவரது  இயற்பெயர் கௌரங்கன் என்பதாகும். இல்வாழ்வில் ஈடுபட்ட இவர் தம் 25ம் வயதில் இல்வாழ்வைத்  துறந்து இறைவன் திருப்பணிக்கு தம்மை ஈடுபடுத்திக் கொண்டார். கிருஷ்ணன் அல்லது ஹரி என அழைக்கப்படும் **புருஷோத்தமன்** மேல் ஆழ்ந்த நம்பிக்கையும் அன்பும் கொள்ள வேண்டும் என்பது இவரது கருத்து.
*சடங்குகளிலிருந்து விடுபட்டு, ஆடிப்பாடி உணர்வுப் பிழம்பாய் இறைவனின் அருள் வெள்ளத்தில் திளைக்க வேண்டும். கண்ணனை வழிபட்டு, [[குரு|குருவைப்]] பணிந்து பணிபுரிந்து வந்தால் [[மாயை|மாயையில்]] இருந்து விடுபட்டு [[ஈஸ்வரன் (இந்துத் தத்துவம்)|இறைவனின்]] திருவடிகளை அடையலாம்* என்றார்.

சைதன்யர் புரி ஜெகன்நாதர் மீது ஆழ்ந்த பக்தி கொண்டிருந்தார்.



## இதனையும் காண்க
* கௌடிய வைணவம்
* பக்திவேதாந்த சுவாமி பிரபுபாதா
* பக்திசொரூப தாமோதர சுவாமி

## வெளி இணைப்புகள்
http://srkvijayam.com/2014/04/29/சைதன்ய-மகாபிரபு/ 

## மேற்கோள்கள்

பகுப்பு:இந்து சமயப் பெரியார்கள்
பகுப்பு:சமயத் தலைவர்கள்
பகுப்பு:1486 பிறப்புகள்
பகுப்பு:1534 இறப்புகள்
பகுப்பு:வங்காள மக்கள்
பகுப்பு:மேற்கு வங்காளத்தின் வரலாறு
பகுப்பு:1533 இறப்புகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:பக்தி இயக்கம்
துவைதம்

**துவைதம்** த்வி என்றால் இரண்டு. இறைவன் ஒருவனே சுதந்திரமானவன், உலகு உயிர் ( பரதந்திரமானவை ) வேறானவை. இறைவன் தனி, மற்றவை அதில் சேராதவை, பரமாத்மா, ஜீவாத்மா, ஜட உலகம்-இவை எவராலும் உண்டாக்கப்படாத நித்தியப் பொருள்கள். உலகம் ஒரு தோற்றம் அன்று. சுதந்திரம் இறைவனுக்கு மட்டும் உண்டு. கர்மத்தை நீக்கினால் வீடுபேற்றை அடையலாம். துவைத தத்துவத்தை தோற்றுவித்தவர் மத்வர் ஆவார்.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வைணவப் பிரிவுகள்
திகம்பரர்

[thumb|24 [தீர்த்தங்கரர்களில் முதல்வரும் கடையவரும்]]
[thumb|ஆச்சாரிய [குந்தகுந்தர்|குந்தகுந்தரின் சிற்பம்]]

***திகம்பரர்*** (; "வான்-ஆடையினர்") என்போர் சமணத்தின் இரு பெரும் பிரிவினர்களுள் ஒருவராவர். மற்றைய பிரிவினர் *[[சுவேதாம்பரர்]]* (வெள்ளை-ஆடையினர்) ஆவர். *திகம்பர*ர்கள் எனும் சமக்கிருதப் பெயர், இப்பிரிவினர் ஆடைகள் அணிவதையோ அல்லது ஆடைகளைத் தம்வசம் வைத்திருக்கும் வழக்கத்தையோ மேற்கொள்ளாத காரணம் பற்றி ஏற்பட்டது.

திகம்பர மற்றும் சுவேதாம்பர மரபுகளிடையே தமது ஆடைக் கட்டுப்பாடுகள், கோவில்கள் மற்றும் படிமங்கள், பெண்துறவிகள் தொடர்பான அணுகுமுறை, மரபுக் கதைகள் மற்றும் புனித நூல்கள் போன்ற பல்வேறு விடயங்களில் வரலாற்று ரீதியான வேறுபாடுகள் காணப்படுகின்றன.

திகம்பரத் துறவிகள் எந்தவொரு பொருள் மீதிலும் பற்றின்மை மற்றும் உரிமை பாராட்டாமை ஆகிய அறத்தைக் கைக்கொள்கின்றனர். துறவிகள் ஒரு துறவுக் குழுவுக்கே பொதுவான *பிச்சி* எனப்படும் மயிற்பீலியைக் கொண்டு செல்வர். இது தானாய் விழுந்த மயிலிறகுகளால் செய்யப்பட்டது. இதனைக் கொண்டு தாம் செல்லும் வழியை அல்லது அமரும் இடத்தைக் கூட்டி அங்கு காணப்படும் பூச்சிகளின் உயிர்களை காப்பதற்குப் பயன்படுத்துவர்.

திகம்பர இலக்கியங்கள் முதலாம் ஆயிரவாண்டில் எழுதப்பட்டனவாகும். இவற்றுள் பழைமையானது (மூதபித்திரி ஓலைச்சுவடி) தாரசேனரால் இரண்டாம் நூற்றாண்டின் நடுப்பகுதியில் எழுதப்பட்ட *[[சட்கண்டாகமம்]]* ("ஆறு பகுதிகளடங்கிய புனித நூல்") ஆகும். திகம்பரப்பிரிவின் மிகவும் முக்கிய அறிஞர்களுள் குந்தகுந்தரும் ஒருவராவார்.

திகம்பர சமணப் பிரிவினர் பெரும்பாலும் கர்நாடகத்தின் சமணக் கோவில்களிலும், தென் மகாராட்டிரம் மற்றும் மத்தியப் பிரதேசத்தின் சில பகுதிகளிலும் உள்ளனர். இந்து மற்றும் சமணக் கற்கைகளில் வல்லவரான செஃப்ரி டி. லோங் என்பவரின் கருத்துப்படி, இந்தியாவிலுள்ள சமணர்களில் ஐந்தில் ஒரு பங்குக்கும் குறைவானோரே திகம்பர மரபைப் பின்பற்றுகின்றனர்.

## இதனையும் காண்க
* சுவேதாம்பரர்
* சமணத் தமிழ் நூல்கள்
* சமண அறிஞர்கள்
* சமணர் கோயில்கள்

## மேற்கோள்கள்


பகுப்பு:சைனம்
பகுப்பு:சமணம்
சோழிங்கநல்லூர் சட்டமன்றத் தொகுதி

**சோளிங்கநல்லூர் சட்டமன்றத் தொகுதி** (*Sholinganallur Assembly constituency*) என்பது தமிழ்நாட்டின் 234 தொகுதிகளில் ஒன்றாகும். இதன் தொகுதி எண் 27.  

இது செங்கல்பட்டு மாவட்டத்தின் ஒரு சட்டமன்றத் தொகுதியாகும். தொகுதி மறுசீரமைப்பில் சோளிங்கநல்லூர் சட்டமன்றத் தொகுதி புதிதாக உருவாக்கப்பட்டது.  முன்னர் தாம்பரம் தொகுதியில் இருந்த பகுதிகளைப் பிரித்து சோளிங்கநல்லூர் தொகுதி உருவானது.

## தொகுதியில் அடங்கியுள்ள பகுதிக‌ள்
தாம்பரம் வட்டம் (பகுதி) 

நன்மங்கலம், கோவிலம்பாக்கம், மேடவாக்கம், காரப்பாக்கம், பெரும்பாக்கம், வேங்கைவாசல், சிட்லப்பாக்கம், ஒட்டியம்பாக்கம், அரசன்கழனி, செம்மஞ்சேரி மற்றும் உத்தண்டி கிராமங்கள். 

புழுதிவாக்கம் (உள்ளகரம்) (நகராட்சி), பெருங்குடி (பேரூராட்சி),கொட்டிவாக்கம் (சென்சஸ் டவுன்), ஈஞ்சம்பாக்கம் (சென்சஸ் டவுன்), பாலவாக்கம் (சென்சஸ் டவுன்), நீலாங்கரை (செசன்ஸ் டவுன்), ஒக்கியம் துரைப்பாக்கம் (சென்சஸ் டவுன்), பள்ளிக்கரணை (பேரூராட்சி), மடிப்பாக்கம் (செசன்ஸ் டவுன்), ஜல்லடியன்பேட்டை (செசன்ஸ் டவுன்) மற்றும் சோழிங்கநல்லூர் (பேரூராட்சி).
.

## வாக்காளர் எண்ணிக்கை
2016-ஆம் ஆண்டில் *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,

6,24,405 வாக்காளர்கள் இருந்தனர்.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:செங்கல்பட்டு மாவட்டத்திலுள்ள சட்டமன்றத் தொகுதிகள்
துக்காராம்

**துக்காராம்** (**Tukaram**) பொ.ஊ. 16-ம் நூற்றாண்டில் வாழ்ந்த ஓர் இந்து ஆன்மீக ஞானியும் சமய சீர்திருத்தவாதியும் ஆவார். இவர் இந்திய மாநிலமாகிய மகாராஷ்டிராவின் புனே நகரத்திற்கு அருகே தேகு சிற்றூரில் பொ.ஊ. 1577-ல் பிறந்தவர். இல்வாழ்வைத் துறந்து பக்தனாகவும், சீர்திருத்தவாதியாகவும் செயல்பட்டார். மராட்டிய மக்களிடம் நாட்டுப் பற்றை வளர்க்க, சிவாஜி காலத்தில் வாழ்ந்த இவரது போதனைகள் உதவின. கடவுள் எங்கும் நீக்கமற நிறைந்திருப்பவர், வரம்பில்லா ஆற்றல் உடையவர் என்பது இவரது கருத்து. பேரரசர் சிவாஜி இவர் சீடர்களில் ஒருவர். சைதன்யரைப் போன்று பக்திப் பாடல்களை இயற்றியுள்ளார். இவர் விஷ்ணுவின் அவதாரமான விட்டலரின் பக்தர். இவரது பாடல்கள் தமிழிலும் மொழிபெயர்க்கப்பட்டுள்ளன. நாமதேவர் என்பவரைத் தம் குருவாக ஏற்றுக் கொண்டார்.

## இவரைப் பற்றிய திரைப்படங்கள்
இவரைப் போற்றி, "ப்கத் துக்காராம்" என்ற திரைப்படம் 1937-இல் தயாரிக்கப்பட்டது. இதில் இவரது வாழ்க்கை வரலாறு திரையிடப்பட்டது. 1938இல் துகாராம் என்ற பெயரில் தமிழ்த் திரைப்படம் வெளியானது. 2012 ஆம் ஆண்டிலும், மராத்திய மொழியில் துக்காராம் என்ற பெயரில் திரைப்படம் வெளியானது. 1973இல், தெலுங்கில் பக்த துக்காராம் என்ற பெயரில், இவரைப் பற்றிய திரைப்படம் உருவானது. சந்த துக்காராமா என்ற பெயரில் 1963இல் கன்னடத் திரைப்படம் வெளியானது.

## இதனையும் காண்க
* வர்க்காரி
* பண்டரிபுரம் யாத்திரை
* நாமதேவர்
* ஞானேஷ்வர்
* புரந்தரதாசர்
* சோகாமேளர்
* ஜனாபாய்
* சக்குபாய்
## சான்றுகள்


## இணைப்புகள்
*துக்காராம் பற்றி - தமிழில்
*துக்காராம் சரித்திரம் - காணொலி 

பகுப்பு:இந்துத் துறவிகள்
பகுப்பு:மராத்தியர்கள் 
பகுப்பு:வைணவ அடியார்கள்
பகுப்பு:1577 பிறப்புகள்
பகுப்பு:1650 இறப்புகள்
சூர்தாசர்

இவர் உயர்ந்த ஞானி, நல்ல சமயபரப்புநர், சிறந்த சீர்திருத்தவாதியாவார். இவர் மதுரா அருகில் 1478-இல் பிறந்து, 1581 வரை வாழ்ந்தார். இவர் பிராஜ் மொழியில் மிகச் சிறந்த பக்தி இலக்கிய நூல்களை எழுதியுள்ளார். இந்நூல்கள் அனைத்தும் தான் விரும்பும் தெய்வத்தின் பால் செலுதத வேண்டிய அன்பையும் பக்தியையும் விளக்குகின்றார். இவர் எழுதிய **சூர் சாகர்**, **சூர் சாராவளி**, **சாகித்திய லஹரி**   என்ற நூல்கள் அன்பு, பக்தி இவற்றின் மேன்மையையும் கண்ணனைக் குழந்தையாய் கருதி சித்தரிக்கும் அற்புத நிலையையும் விளக்குகிறது. இவர் “வாழ்வு ஒரு விளையாட்டு, வீர தீரச் செயல், ஆனால் போராட்டமன்று; ஏமாற்றம் மிக்க கதையும் அன்று” என்கிறார். இவரது கவிதைகள் மனித இனத்தின் பால் வியத்தகு விளைவை ஏற்படுத்தியதுடன் பக்தி நெறியின் வழிகாட்டியாகவும் திகழ்ந்தன.

## மேலும் காண்க
* சாண்ட் மத்
* பஜனைகள்

## மேற்கோள்கள்


## வெளி இணைப்புகள்
*  சூர்தாசரின் வரலாறு - ஒலி வடிவம்  
* சூர்தாசரின் வரலாறு - ஒலி வடிவம் 

பகுப்பு:வைணவ அடியார்கள்
பகுப்பு:பக்தி இயக்கம்
பகுப்பு:1561 இறப்புகள்
பகுப்பு:பக்தி இயக்கம்
பகுப்பு:நூறு வயது இந்திய ஆண்கள்
ஏகநாதர்

thumb|ஏகநாதர்
ஏகநாதர் மஹாராஷ்டிரத்தைச் சேர்ந்தவர். பைத்தான் என்னும் ஊரில் பிறந்தார். சிறு வயதிலேயே பக்தியுடன் இருந்தார். இல்வாழ்வில் ஈடுபட்ட இவர் தீண்டத்தகாதோரிடம் அன்புடையவராக இருந்தார். கண்ணனின் தீவிர பக்தராக இருந்தார். பதினாராம் நூற்றாண்டில் துக்காராம் என்பவரின் விவசாய குடும்பத்தில் பிறந்தார். ஞானேஸ்வரி என்ற நூல் (கி.பி. 1590) கிடைக்கச் செய்தார். பல மராத்தி பாடல்களை இவர் கண்டுபிடித்தார். நாட்டில் பஞ்சம் ஏற்பட்டபொழுது அதில் இருந்து தப்பி பிழைத்தார்.  இவர் தீண்டாமைக்கு எதிராக செயல்பட்டார். இதனால் பிராமணர்களால் வெறுக்கப்பட்டார். இறுதியில் ஆற்றில் மூழ்கி இறந்தார்.

## உசாத்துணை
*மாயையும் எதார்த்தமும்* (நூல்), அலைகள் வெளியீட்டகம், சென்னை 24

## மேற்கோள்கள்

பகுப்பு:இந்து மெய்யியலாளர்கள்
பகுப்பு:வைணவ அடியார்கள்
பகுப்பு:பக்தி இயக்கம்
பகுப்பு:1533 பிறப்புகள்
மாதவரம் சட்டமன்றத் தொகுதி

**மாதவரம் சட்டமன்றத் தொகுதி**, (Madavaram Assembly constituency) என்பது தமிழ்நாட்டிலுள்ள 234 தொகுதிகளில் ஒன்றாகும். இதன் தொகுதி எண் 9.

2011-ஆம் ஆண்டு நடந்த தொகுதி மறுசீரமைப்பின் போது இந்தத் தொகுதி உருவாக்கப்பட்டது.

## தொகுதியில் அடங்கியுள்ள பகுதிக‌ள்
அம்பத்தூர் வட்டம் (பகுதி)

கீழ்கொண்டையூர், ஆலந்தூர், பாண்டேஸ்வரம், அரக்கம்பாக்கம், மோரை, மேல்பாக்கம், கதவூர், வெள்ளச்சேரி, பாலவேடு, வெள்ளானூர், பொத்தூர், பம்மதுகுளம், தீர்க்ககிரியம்பட்டு, பாலவயல், விளாங்காடு பாக்கம், சிறுகாவூர், அரியலூர், கடப்பாக்கம், சடையன்குப்பம், எலந்தஞ்சேரி, மாத்தூர், மஞ்சம்பாக்கம், கொசப்பூர், செட்டி மேடு, வடம்பெரும்பாக்கம், லயான், பாயசம்பாக்கம், கிராண்ட் லயான், அழிஞ்சிவாக்கம், அத்திவாக்கம், வடகரை, சூரப்பட்டு, கதிர்வேடு மற்றும் புத்தகரம் கிராமங்கள்.

நாரவாரிக்குப்பம் (பேரூராட்சி), 
புழல் (பேரூராட்சி) மற்றும் மாதவரம் (நகராட்சி).

பொன்னேரி வட்டம் (பகுதி)

நெற்குன்றம், செக்கஞ்சேரி, சூரப்பட்டு, சோத்துபெரும்பேடு, காரனோடை, ஆத்தூர், புது எருமை வெட்டிப்பாளையம், பழைய எருமைவெட்டிப்பாளையம், சோழவரம், ஒரக்காடு, புதூர், கண்டிகை, மாரம்பேடு, கும்மனூர், ஆங்காடு, சிருணியம், செம்புலிவரம், நல்லூர், அலமாதி, ஆட்டந்தாங்கல், விஜயநல்லூர் மற்றும் பெருங்காவூர் கிராமங்கள்.

பாடியநல்லூர் (சென்சஸ் டவுன்).
.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:திருவள்ளூர் மாவட்டத்திலுள்ள சட்டமன்றத் தொகுதிகள்
மதுரவாயல் சட்டமன்றத் தொகுதி

**மதுரவாயல் சட்டமன்றத் தொகுதி** என்பது தமிழ்நாட்டிலுள்ள 234 தொகுதிகளில் ஒன்றாகும். இதன் தொகுதி எண் 7.  

2011-ஆம் ஆண்டு நடந்த தொகுதி மறுசீரமைப்பின் போது இந்தத் தொகுதி உருவாக்கப்பட்டது.

## தொகுதியில் அடங்கியுள்ள பகுதிக‌ள்
*அம்பத்தூர் வட்டம் (பகுதி) 

அயம்பாக்கம், நொளம்பூர், அடையாளம்பட்டு மற்றும் வானகரம் கிராமங்கள்.

அம்பத்தூர் (நகராட்சி) வார்டு எண் - 35, 36 மற்றும் 52, நெற்குன்றம் (சென்சஸ் டவுன்), மதுரவாயல் (பேரூராட்சி), வளசரவாக்கம் (பேரூராட்சி), காரம்பாக்கம் (சென்சஸ் டவுன்), போரூர் (பேரூராட்சி) மற்றும் ராமாபுரம் (சென்சஸ் டவுன்).
.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:திருவள்ளூர் மாவட்டத்திலுள்ள சட்டமன்றத் தொகுதிகள்
பல்லாவரம் சட்டமன்றத் தொகுதி

**பல்லாவரம் சட்டமன்றத் தொகுதி** (Pallavaram Assembly constituency) என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். 

இத்தொகுதி செங்கல்பட்டு மாவட்டத்தின் ஒரு சட்டமன்றத் தொகுதியாகும்.

## தொகுதியில் அடங்கியுள்ள பகுதிக‌ள்
* தாம்பரம் வட்டம் (பகுதி) 

பொழிச்சலூர் (சென்சஸ் டவுன்), அனகாபுத்தூர் (பேரூராட்சி), பம்மல் (பேரூராட்சி), திரிசூலம் (சென்சஸ் டவுன்), பல்லாவரம் (நகராட்சி), திருநீர்மலை (பேரூராட்சி) மற்றும் மீனம்பாக்கம் (பேரூராட்சி).

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:செங்கல்பட்டு மாவட்டத்திலுள்ள சட்டமன்றத் தொகுதிகள்
அம்பத்தூர் சட்டமன்றத் தொகுதி

**அம்பத்தூர் சட்டமன்றத் தொகுதி** (*Ambattur Assembly constituency*) என்பது தமிழ்நாட்டிலுள்ள 234 தொகுதிகளில் ஒன்றாகும். இதன் தொகுதி எண் 8. 

2011-ஆம் ஆண்டு நடந்த தொகுதி மறுசீரமைப்பின் போது இந்தத் தொகுதி உருவாக்கப்பட்டது.

## தொகுதியில் அடங்கும் பகுதிகள்
சென்னை மாநகராட்சியின்  ஏழாவதாக உள்ள அம்பத்தூர் மண்டலம்  வார்டு எண் 79 முதல் 93 வரை இதன் எல்லைகளாக உள்ளது.  இதன் எல்லைகளாக உள்ள தொகுதிகள்  வடக்கே மாதவரம், தெற்கே மதுரவாயல், கிழக்கே அண்ணா நகர், வில்லிவாக்கம்  மேற்கே ஆவடி. அம்பத்தூர் தொகுதியின் எல்லைகளாக உள்ள பகுதிகள். வடக்கே கள்ளிக்குப்பம், தாதன்குப்பம், தெற்கே முகப்பேர், திருமங்கலம், கிழக்கே பாடி, அண்ணா நகர் மேற்குப் பகுதி  மேற்கே அம்பத்தூர் நகரம்   .

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
ஆவடி சட்டமன்றத் தொகுதி

**ஆவடி சட்டமன்றத் தொகுதி** என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். இதன் தொகுதி எண் 6.

ஆவடி சட்டமன்றத் தொகுதி திருவள்ளூர் மாவட்டத்தின் ஒரு சட்டமன்றத் தொகுதியாகும். இத்தொகுதி திருவள்ளூர் மக்களவைத் தொகுதிக்கு உட்பட்டது.
 
தொகுதி மறுசீரமைப்பில் ஆவடி தொகுதி 2011 தேர்தலின் போது புதிதாக உருவாக்கப்பட்டது.
 
## தொகுதியில் அடங்கியுள்ள பகுதிகள்
ஆவடி நகராட்சி, திருநின்றவூர் பேரூராட்சி, திருவேற்காடு பேரூராட்சி மற்றும் பூந்தமல்லி வட்டம்
நடுகுத்தகை, நெமிலிச்சேரி மற்றும் கருணாகரச்சேரி கிராமங்கள்.

## வெற்றி பெற்றவர்கள்

## தேர்தல் முடிவுகள்

### 2021

## வாக்காளர் எண்ணிக்கை
2019 ஆம் ஆண்டில் *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,

## வாக்குப்பதிவு

### 2016

### 2011

## மேற்கோள்கள்

பகுப்பு:திருவள்ளூர் மாவட்டத்திலுள்ள சட்டமன்றத் தொகுதிகள்
எறும்புத் தொடர்வட்டம்

**எறும்புத் தொடர்வட்டம்** (*Ant mill*) என்பது எறும்புகளின் நடத்தைச் செயல்பாடுகளில் ஒன்றாகும். படை வீரர் எறும்புகளில் (army ants) ஒரு சிறு குழுவை மற்றவற்றிடமிருந்து தனியே பிரிக்கும் போது அவை முக்கிய பெரமோன் (Pheromone) பாதையிலிருந்து தவறி விடுகின்றன. ஆனாலும் வழக்கம் போல அவை ஒன்றையொன்று பின் தொடர்கின்றன. இவ்வாறு வழி தவறிய ஒவ்வோர் எறும்பும் பின்னர் இந்த தொடர்பாதையில் மற்றதைப் பின்தொடரும். இதன் விளைவாக வட்ட வடிவிலான ஓர் எறும்பு வட்டம் உருவாகும். இதை **எறும்புத் தொடர்வட்டம்** **(ant mill)** என்றழைப்பர். இறுதியில் வழியறியாத இவ்வெறும்புகள் வட்டமடித்து அடித்துக் களைப்புற்று மாண்டு போகும். எறும்புகளின் இந்த நடத்தை ஆய்வகங்களிலும் அவற்றின் இயற்கையான வாழிடங்களிலும் பார்த்து அறியப்பட்டுள்ளது. இது மிகவும் மோசமானது தான் என்றாலும் எறும்புகள் தங்களின் மிகச் சிறப்பான தற்கட்டுப்பாட்டு அமைப்பிற்கு (self organization) இது போன்றதொரு விலையைத் தர வேண்டியுள்ளது. சில கம்பளிப்புழுக்களிலும் இதையொத்த நிகழ்வு காணப்படுகிறது.

அமெரிக்க இயற்கையியலாளர் வில்லியம் பீப் என்பவர் முதன் முதலாக 1921 ஆம் ஆண்டு கயானாவில் தான் கண்ட ஓர் எறும்பு தொடர் வட்டத்தினை விவரித்தார்.

## மேற்கோள்கள்

## வெளியிணைப்புகள்
* எறும்பாலை ஒளிக்காட்சிகள்:  http://www.youtube.com/watch?v=Gu7mzTPHeJI, http://www.youtube.com/watch?v=jtrWlRNXmNw, http://www.youtube.com/watch?v=nGlzoT0sLaM
* வட்டமடிக்கும் தனியோர் எறும்பு

பகுப்பு:எறும்புகள்
பகுப்பு:பூச்சியியல்
வேளச்சேரி சட்டமன்றத் தொகுதி

**வேளச்சேரி சட்டமன்றத் தொகுதி** (*Velachery Assembly constituency*), சென்னை மாவட்டத்தின் ஒரு சட்டமன்றத் தொகுதியாகும். தொகுதி மறுசீரமைப்பில், வேளச்சேரி தொகுதி புதிதாக உருவாக்கப்பட்டது. இதன் தொகுதி எண் 26. இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.

## தொகுதியில் அடங்கும் பகுதிக‌ள்
சென்னை மாநகராட்சியின் வார்டு எண் 151 முதல் 155 வரையுள்ள பகுதிகள்.

## வாக்குச் சாவடி எண் 92-க்கு மறு தேர்தல்
2021 தமிழ்நாடு சட்டமன்றத் தேர்தலின் போது, இத்தொகுதியின் வாக்குச் சாவடி எண் 92-க்கான தேர்தல் முடிந்த பிறகு, வாக்குச் சாவடி தேர்தல் அலுவலர்கள் தன்னிச்சையாக வாக்களிக்கும் இயந்திரங்களை இருசக்கர வண்டிகளில் ஏற்றிச் சென்றதால் ஏற்பட்ட பதட்டத்தை அடுத்து,  இந்த வாக்குச் சாவடிக்கு மட்டும் 17 ஏப்ரல் 2021 அன்று மறு தேர்தல் நடத்த இந்தியத் தேர்தல் ஆணையம் உத்தரவிட்டுள்ளது.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
சேப்பாக்கம்-திருவல்லிக்கேணி சட்டமன்றத் தொகுதி

**சேப்பாக்கம்-திருவல்லிக்கேணி சட்டமன்றத் தொகுதி** (Chepauk-Thiruvallikeni Assembly constituency), தமிழ்நாட்டிலுள்ள 234 சட்டமன்றத் தொகுதிகளில் ஒன்று. இதன் தொகுதி எண் 19.

இது சென்னை மாவட்டத்தின் ஒரு சட்டமன்றத் தொகுதியாகும். தமிழகத்திலேயே சிறிய தொகுதியாக இருந்த சேப்பாக்கம் தொகுதியில் திருவல்லிக்கேணி தொகுதியின் பகுதிகளை இணைத்து, சேப்பாக்கம் - திருவல்லிக்கேணி தொகுதி 2011 ஆம் ஆண்டு உருவாக்கப்பட்டது. தற்போது, பெரிய தொகுதிகளில் ஒன்றாக இந்தத் தொகுதியும் உள்ளது.

2021 தமிழ்நாடு சட்டமன்றத் தேர்தலில் இத்தொகுதியின் மொத்த வாக்காளர்கள்: 2,34,319. அதில் ஆண் வாக்காளர்கள்: 1,15,080
பெண் வாக்காளர்கள்: 1,19,204 மற்றும் மூன்றாம் பாலினம்: 35 ஆவர். திமுக சார்பில் உதயநிதி ஸ்டாலின், பாட்டாளி மக்கள் கட்சி சார்பில் கசாலி, நாம் தமிழர் கட்சி சார்பில் மு. ஜெயசிம்மராஜாவும், அமுக சார்பில் எல். இராஜேந்திரன் போட்டியிட்டனர்.

## தொகுதியில் அடங்கும் பகுதிக‌ள்
சென்னை மாநகராட்சியின் வார்டு 79, 81 முதல் 93 வரை, 95 மற்றும் 111.

## வெற்றி பெற்றவர்கள்

## தேர்தல் முடிவுகள்

### 2021

### 2016

### 2011

## மேற்கோள்கள்

பகுப்பு:சென்னை மாவட்டத்திலுள்ள சட்டமன்றத் தொகுதிகள்
இசுடுட்சாட்

**ஸ்டுட்சாட்** (STUDSAT) என்பது மாணவர்களின் செயற்கைக்கோள்; இது இந்தியாவில் உருவாக்கப்படும் முதல் பீகோ-செயற்கைக்கோள் ஆகும். கர்நாடக, ஆந்திர மாநிலப் பொறியியல் கல்லூரி மாணவர்களால் உருவாக்கப்பட்ட ஸ்டுட்சாட் 1 கிகி-இற்கும் குறைவான நிறையே உடையது.

## முதன்மை நோக்கங்கள்
* கல்வி நிறுவனங்களில் விண்வெளித் தொழில்நுட்பத்தைப் பரப்புதல்
* சிறு செயற்கைக்கோள்களின் ஆய்வு-மேம்பாட்டை ஊக்கப்படுத்துதல்
* செயற்கைக்கோளிற்கும் தரை நிலையத்திற்கும் ஒரு தொடர்பிணைப்பை ஏற்படுத்துதல்
* 90 மீ பிரிதிறனுடன் புவியைப் படமெடுத்தல்
* தள்ளுசுமை, தொலைத்தொடர்பு பற்றிய தகவல்களைத் தரை நிலையத்திற்கு அனுப்புதல்

## சில தகவல்கள்
* இது 630 கி.மீ. குத்துயரத்தில் இயங்குகிறது; இதன் சுற்றுப்பாதை கதிரவ-ஒத்தியங்குத் துருவப்பாதை ஆகும்.

## கூட்டமைப்புக் கல்லூரிகள்
இத்திட்டத்திற்கு நிதியுதவியும் மாணவர்களையும் அளித்த கல்லூரிகள் பின்வருமாறு:

* நிட்டீ மீனாக்ஷி தொழில்நுட்ப நிலையம் [Nitte Meenakshi Institute of Technology], பெங்களூரு.
* எம். எசு. ராமையா தொழில்நுட்ப நிலையம் [M.S. Ramaiah Institute of Technology], பெங்களூரு.
* ராஷ்ட்ரீய வித்யாலயா பொறியியல் கல்லூரி [Rashtriya Vidyalaya College of Engineering], பெங்களூரு.
* பி.எம்.எசு. தொழில்நுட்ப நிலையம் [B.M.S. Institute of Technology], பெங்களூரு.
* சைதன்ய பாரதி தொழில்நுட்ப நிலையம் [Chaitanya Bharathi Institute of Technology], ஐதராபாது.
* வானூர்திப் பொறியியல் நிலையம் [Institute of Aeronautical Engineering], ஐதராபாது.
* விஞ்ஞான் தொழில்நுட்ப-அறிவியல் நிலையம் [Vignan Institute of Technology&Science], ஐதராபாது.

## வெளி இணைப்புகள்
* இசுரோ வலைத்தளம் http://www.isro.org/satellites/studsat.aspx 

## மேற்கோள்கள்

பகுப்பு:செயற்கைக் கோள்கள்
பகுப்பு:இந்திய விண்வெளித் திட்டங்கள்
சிவ சின்னங்கள்

**சிவ சின்னங்கள்** என்பவை சைவ சமய முழுமுதற் கடவுளான சிவபெருமானின் சின்னங்களாக கருத்தப்படுபவன ஆகும். இச்சின்னங்களின் எண்ணிக்கை குறித்தான பல்வேறு கருத்துகள் உள்ளன.

## வகைகள்
இரு வகையாக சிவ சின்னங்கள் வகைப்படுத்தப்படுகின்றன.

1) அக சிவசின்னங்கள்
2) புற சிவசின்னங்கள்

அக சிவசின்னம் என்பது திருவைந்தெழுத்தாகும். 

புறம் என்றால் வெளியே என்று பொருளாகும். எனவே உடலில் அணியக்கூடிய சிவ சின்னங்களை புற சிவசின்னங்கள் என்பர். 

### எண்ணிக்கை அடிப்படையில் வகைகள்
சிவபெருமானின் சின்னங்களாக எண்ணிக்கை அடிப்படியில் ஏழு சிவ சின்னங்கள் பட்டியலிடப்படுகின்றன. அவையாவன.

# கங்கா தேவி
# மூன்றாம் பிறை
# நெற்றிக் கண்
# வாசுகி - கழுத்தினை சுற்றியிருக்கும் நாகம்
# உடுக்கை
# திரிசூலம்
# திருக்கழல் - திருப்பாதத்தில் உள்ளது

சில சிவ சின்னங்களை சைவ சமயிகளில் தரித்துக் கொள்ளுங்கின்றார்கள். அவையாவன,.

* திருநீறு
* உருத்திராக்கம்
* திருவைந்தெழுத்து
* வில்வம்
* ஸ்படிகலிங்கம்
## இதனையும் காண்க
* நந்தி தேவர் 
* சண்டிகேசுவரர்
* பைரவர்
* பதஞ்சலி
* வியாக்கிரபாதர்
* பூத கணங்கள்

## ஆதாரங்கள்


பகுப்பு: சிவசின்னங்கள்
வேர்த்துசா

**வேர்த்துசா** என்பது அமெரிக்காவை மையமாகக் கொண்ட ஒரு தகவல் தொழில்நுட்ப தீர்வுகளை வழங்கும் ஒரு நிறுவனமாகும். வேர்த்துசா ஐ.பி.எம், மைக்ரோசாப்ட், ஒராக்கிள், ஓபின் டெக்ஸ்ட் போன்ற நிறுவனங்களுடன் வர்த்தகத் தொடர்புகளைப் பேணும் ஒரு நிறுவனம் என்பதையும் குறிப்பிட வேண்டும்.

1996 இல் தாபிக்கப்பட்ட இந்த நிறுவனத்தில் கிளைகள் அமெரிக்கா, ஐக்கிய இராச்சியம், இலங்கை, இந்தியா, நெதர்லாந்து ஆகிய நாடுகளில் உள்ளது.

## வரலாறு
1996ம் ஆண்டு கம்பனி நிறுவனர் கிரிஸ் கனகரட்னத்தின் கொழும்பு, இலங்கையில் உள்ள வீட்டு வாகனத்தரிப்பிடத்தில் ஒரு சிறிய நிறுவனமாக ஆரம்பிக்கப்பட்டது. நிறுவனம் ஆரம்பிக்கப்பட்டபோது நிறுவனத்தில் வெறும் மூன்று மென்பொருள் வல்லுனர்கள் மட்டுமே பணியாற்றினர்.

ஆகஸ்ட் 3, 2007 இல் இந்த நிறுவனம் அமெரிக்காவின் நஸ்டாக்கில் பட்டியலிடப்பட்டது. 

## வெளியிணைப்புகள்
*வேர்த்துசா உத்தியோக பூர்வதளம்
*கூகிள் பைனான்ஸ் சுயவிபரம்

## குறிப்புகள்
கிண்ணியா

**கிண்ணியா** (*KINNIYA*) கிண்ணியா என்பது இலங்கையின் கிழக்குக் கடற்கரையில், கிழக்கு மாகாணத்தில் திருகோணமலை மாவட்டத்தில் உள்ள ஒரு நகரம். இது திருகோணமலை நகரத்திலிருந்து சுமார் 20 கி.மீ. (12 மைல்) தொலைவிலும், கொழும்பிலிருந்து 240 கி.மீ. (150 மைல்) தொலைவிலும் உள்ளது. இலங்கையின் வறண்ட வலயத்தில் அமைந்துள்ள கிண்ணியா பிரதேசம் பெரும்பாலும் மிகக் குறைந்த மழைப்பொழிவுடன் வெப்பமான மற்றும் வறண்ட காலநிலையை அனுபவிக்கிறது. கிண்ணியா பாலம் இலங்கையின் மிக நீளமான பாலமாகும், இது நகரத்தில் பல சுற்றுலாப் பயணிகளை ஈர்க்கிறது. இது சுமார் 350 ஆண்டுகளுக்கும் மேற்பட்ட வரலாற்றைக் கொண்டதொரு பிரதேசமாகும். மூன்று பக்கங்களும் கடலால் சூழப்பட்டு இயற்கை எழில் கொண்டது இந்நகர். இலங்கையிலேயே மிக நீளமான கடல் மேல் பாலம் கிண்ணியாவிலேயே அமைந்துள்ளது.

ஏறக்குறைய 35,000 பேர் இங்கு வாழ்கின்றனர்.  இவர்களில் 97% தமிழ் பேசும் முஸ்லிம்களும், ஏனையோர் தமிழர்களும் ஆவர்.

2004 ஆழிப்பேரலையின் போது இந்நகர் பெரும் அழிவைச் சந்தித்தது.

## இவற்றையும் பார்க்க
*நிலாவெளி
*திரியாய் கிராம அலுவலர் பிரிவு

## மேற்கோள்கள்

## வெளி இணைப்புகள்
*http://kinniyazone.sch.lk 
*Kinniya.net
*Kinniya Central College
*Kinniya Vision 
*கிண்ணியா வலயக் கல்வி அலுவலகம் 
*Gbase Technologies
*MUSDA Suppliers 
*ASMsrilanka.org 
*Al-Aqsa College 
*கிண்ணியா வலய கணனி வள நிலையம் 
*Kinniya Majlis Shoorah 

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
ஜென்டில்மேன் (திரைப்படம்)

***ஜென்டில்மேன்*** (*Gentleman*) 1993 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை சங்கர் இயக்கினார். இது அவரின் முதல் படம். தயாரிப்பாளர் கே. டி. குஞ்சுமோன். இப்படத்தில் அர்ஜூன்,மதுபாலா,கவுண்டமணி,செந்தில் ஆகியோர் நடித்துள்ளனர். இந்தப் படம் அந்த ஆண்டு வெளிவந்த இந்தியப் படங்களில் மிகவும் செலவு செய்து எடுக்கப்பட்ட படம் என்ற பெருமைக்குரியது.இது தமிழின் மிகப்பெரிய வெற்றிப் படங்களுள் ஒன்று ஆகும்.

## நடிகர்கள்
*அர்ஜூன் -கிச்சா (கிருஷ்ணமூர்த்தி)
* மதுபாலா - சுசீலா(சுசி)
* கவுண்டமணி- மணி
* சரண்ராஜ் - அழகர் நம்பி
* சுபஸ்ரீ - சுகந்தி
* செந்தில் - பப்ளூ
* வினீத் - ரமேஷ்
* சொக்கலிங்க பாகவதர்
## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளை வாலியும், வைரமுத்துவும் எழுதியிருந்தனர். 

## மேற்கோள்கள்

## நூல் பட்டியல்
* 
* 
* 

## வெளி இணைப்புகள்
* 
* 

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஷங்கர் இயக்கிய திரைப்படங்கள்
லென்சின் விதி

**லென்சின் விதி** (Lenz's law) தூண்டு மின்னோட்டத்தின் திசையை அறிவதற்குப் பயன்படும் விதியாகும். இது, மின்காந்தத் தூண்டலின் மூலம் தூண்டப்படும் மின்னியக்க விசையின் திசையை வரையறுக்கிறது. இவ்விதி, ஆற்றல் அழிவின்மைத் தத்துவம்யின் அடிப்படையில் உள்ளது. லென்சின் விதி, ஹைன்ரிக் எமில் லென்சு என்ற ஜெர்மானிய இனத்தைச்சேர்ந்த உருசிய இயற்பியலாரால் உருவாக்கப்பட்டது. இவ்விதி இவரின் பெயரினால் 1834 ஆம் ஆண்டு முதல் குறிப்பிடப்படுகிறது.

லென்சு விதியின் கூற்று பின்வருமாறு:

:*ஒரு மின்சுற்றில் [[மின்னியக்க விசை]] தூண்டப்படும் போது, தூண்டப்பட்ட [[மின்னோட்டம்]] அதை உண்டாக்கக் காரணமாயிருந்த [[காந்தப்பாயம்|காந்தப்பாய்வின்]] மாற்றத்தை எதிர்க்கும் முறையில் அமையும்.* (அல்லது)
: *(காந்தப்புல மாற்றத்தினால் ஒரு கம்பிச்சுருளில் உருவாகும்) தூண்டு மின்னோட்டத்தினால் ஏற்படும் காந்தப்புலம், அது உருவாவதற்குக் காரணமாயிருந்த (காந்தப்புல) மாற்றத்தை எதிர்க்கும் விதத்தில் அமையும்*.  (அல்லது)
: *ஒரு கம்பிச்சுருளில் உருவாகும் தூண்டு மின்னோட்டம், அதை உருவாக்கிய மாற்றம் அல்லது காரணத்தை எதிர்க்கும் வகையில் பாயும்*.

## வரையறை
லென்சின் விதி பரடேயின் விதியின் மூலம் நிறுவப்படும். இரண்டு விதிகளையும் இணைத்தால்,
:V=-N{d \Phi \over d t}
இங்கு,
:V தூண்டப்பட்ட மின்னியக்க விசை,
:N சுற்றுகளின் எண்ணிக்கை,
:Φ சுற்றுடன் தொடர்புடைய மொத்தப் பாயம்
:dΦ/dt நேரத்துடனான காந்தப்பாய மாற்றம்.
லென்சின் விதி இங்கு (-) குறியினாற் தரப்படுகிறது.

## ஆற்றல் அழிவின்மை விதியிலிருந்து விளக்கம்
லென்சு விதி ஆற்றல் அழிவின்மை விதிக்கு (*law of conservation of energy*) உட்பட்டு உள்ளது. தூண்டல் மின்னியக்க விசை எந்திர ஆற்றலின் விளைவால் தோன்றுகிறது. ஒரு காந்தத்தைக் கம்பிச் சுருளுக்குள் எடுத்துச் செல்லும்போது லென்சின் விதிப்படி, காந்தம் எடுத்துச் செல்லும் விசையின் திசைக்கு எதிர்த் திசையில் ஒரு விசை தோன்றி, காந்தத்தின் மீது வேலை செய்கிறது. இந்த வேலையே மின்னாற்றலாக மாறி மின்னோட்டமாகச் செல்லுகிறது. இந்த மின்னாற்றல் கம்பிச் சுருளில் வெப்பமாக மாறி, மறைகிறது. மாறாக, காந்தத்தை எடுத்துச் செல்லும் விசையின் திசையில் விசை தோன்றியிருப்பதாகக் கொண்டால், இவ்விசை காந்தத்தின் இயக்கத்துக்குத் துணையாக இருந்து, காந்தம் வேகமாக கம்பிச்சுருளை நோக்கி நகர துணை புரியும். அதனால் மின்னோட்டம் முடிவிலியாக வளரும். மேலும் இயக்க ஆற்றலும் மின்னாற்றலும் புறவேலையின்றி தோன்றுவதாக அமையும்; ஆனால் இது நடைபெறமுடியாத ஒரு நிகழ்வு என்பதால் தூண்டல் மின்னோட்டம் அதைத் தோற்றுவிக்கும் செயலை எதிர்க்கும் திசையில் இருக்கும் என்பது உண்மையாகிறது.

## நுட்பியற் சொற்கள்
* மின்காந்தத் தூண்டல் - *Electromagnetic Induction*
* மின்னியக்க விசை - *Electromotive Force*
* மின்சுற்று - *Electric Circuit*
* மின்னோட்டம் - *Electric Current*
* காந்தப்பாயம் - *Magnetic Flux*
* ஆற்றல் அழிவின்மை விதி - *Law of Conservation of Energy*

## மேற்கோள்கள்

பகுப்பு:மின்சுற்று தேற்றங்கள்
பகுப்பு:மின்காந்தவியல்
பகுப்பு:இயற்பியல்
சாரநாத்

**சாரநாத்** அல்லது **இசிபதனம்** (*Sarnath*) என்பது இந்தியாவின் உத்தரப் பிரதேச மாநிலத்தில் வாரணாசிக்கு 10 கி.மீ. வட-கிழக்கே அமைந்துள்ள ஒரு வரலாற்றுப் புகழ் மிக்க நகரம் ஆகும். இவ்வூரில் அமைந்துள்ள மான் பூங்காவிலேயே கௌதம புத்தர் தனது முதல் போதனையான தர்மம் என்பதைப் போதித்தார்.

இங்கிருந்து ஒரு கி.மீ. தொலைவில் உள்ள சிங்பூர் என்ற இடத்திலேயே சைன மதத்தின் 11வது தீர்த்தங்கரர் என அழைக்கப்படும் சிரேயன்சுவநாதர் பிறந்த இடமாகும். இங்குள்ள அவரது கோவில் ஓர் ஆன்மிக சுற்றுலாத் தலமாக விளங்குகிறது.

சாரநாத்  (*மான்களின் நகரம்*) என்ற இந்நகரம் சாமாத, மிரிகதாவ (மான் பூங்கா), மிகதாய, இசிபதனம் (ரிசிகள் தரையிறங்கிய இடம்) எனப் பல பெயர்களில் வழங்கி வருகின்றது. புத்தரால் குறிப்பிடப்பட்டுள்ள இசிபதனம் என்ற தலம் பௌத்தர்கள் தரிசிக்க வேண்டிய நான்கு பௌத்த தலங்களில் ஒன்றாகக் கூறப்படுகிறது.

குப்தர்கள் காலத்தில் சாரநாத் குன்றில் எண்கோண வடிவ சௌகந்தி தூபி நிறுவப்பட்டது.

## இதனையும் காண்க

* அசோகரின் தூண்கள்
* அசோகர் கல்வெட்டுக்கள்
* பௌத்த யாத்திரைத் தலங்கள்
* பௌத்த தொல்லியற்களங்கள்

## படக்காட்சியகம்

|Murals inside the Mulagandhakuti Vihara
Image:Dharmarajika_Stupa.JPG| தர்மராஜிக தூபி 
Image:Brahmi pillar inscription in Sarnath.jpg| தூபியில் பிராமி எழுத்துக்கள் 
Image:1 Sarnath Temple Buddhism Le Mulagandhakuti Vihāra Sârnâth Varanasi India 2013.jpg|சாரநாத்தில் புத்தரின் சிலை 
Image:Interior_of_the_Jain_Temple_dedicated_to_Shreyansanath,_the_eleventh_Jain_Tirthankar,_Sarnath.jpg|திகம்பர சமணக் கோயிலின் உட்புறக் காட்சி
File:Sarnath tibetan temple 1.jpg|திபெத்திய பௌத்தக் கோயில், சாரநாத்
File:A Buddhist temple at Sarnath.jpg|இலங்கை பௌத்தர்களின் விகாரை, சாரநாத்
File:Mauryan head from Sarnath.jpg|மௌரிய படைவீரன், சாரநாத்
File:Sarnath Mauryan capital.jpg|மௌரிய குதிரை வீரன், சாரநாத்
File:Sarnath capital with elephant.jpg|யானையின் தூபி, சாரநாத் 


## குறிப்புகள்

## வெளி இணைப்புகள்
* சாரநாத் தூபியின் காணொளி
*சாரநாத் தூபியின் காணொளி

பகுப்பு:உத்தரப் பிரதேச தொல்லியற்களங்கள்
பகுப்பு:பௌத்த தொல்லியற்களங்கள்
பகுப்பு:வாரணாசி
பகுப்பு:வாரணாசி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:பௌத்த யாத்திரைத் தலங்கள்
பகுப்பு:இந்திய பௌத்த கோயில்கள்
பகுப்பு:இந்தியத் தொல்லியற்களங்கள்
பகுப்பு:பௌத்த நினைவுச் சின்னங்கள்
பகுப்பு:கௌதம புத்தர்
ஜுன்னர்

**ஜுன்னர்** ஆயிரம் ஆண்டு பழைமை வாய்ந்த நகரங்களில் ஒன்று. இந்திய மாநிலமான மகாராட்டிரத்தின், புனே மாவட்டத்தின் வடமேற்கில் அமைந்த ஜுன்னர் தாலுகாவின் நிர்வாகத் தலைமையிட நகரமும், நகராட்சியும் ஆகும். மேலும் இது மேற்கு தொடர்ச்சி மலையின் அடிவாரத்தில் அமைந்துள்ளது. இது மும்பையிலிருந்து 100 கி.மீ கிழக்கிலும், புனேவிற்கு வடக்கில் 94 கி.மீ தொலைவிலும் அமைந்துள்ளது. ஜுன்னர் அருகே சிவனேரி கோட்டை மற்றும் மன்மோடி குகைகள், துளஜா குகைகள், லென்யாத்திரி குகைகள், நானாகாட் போன்ற பௌத்த குடைவரைக் கோயில்களும் உள்ளது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 17 வார்டுகள் கொண்ட ஜூன்னார் நகராட்சியின் மொத்த மக்கள் தொகை 25,315 ஆகும். அதில் ஆண்கள் 13,066, பெண்கள் 12,249 ஆகவுள்ளனர். சராசரி எழுத்தறிவு 90.40% ஆகவுள்ளது. மக்கள் தொகையில் இந்துக்கள் 60.91%, இசுலாமியர் 32.62% மற்றவர்கள் 3.60% ஆகவுள்ளனர்.

## மேற்கோள்கள்


பகுப்பு:புனே மாவட்டத்திலுள்ள ஊர்களும் நகரங்களும்
உபுண்டு (மெய்யியல்)

[thumb|300px|2006 இல், [உபுண்டு (இயக்குதளம்)|உபுண்டு வெளியீட்டின் போது, நெல்சன் மண்டேலா உபுண்டு தத்துவத்தை உரைக்கும் 1.5நிமிட நிகழ்படம்.]]
**உபுண்டு** ஒரு அறவிய மனிதவிய மெய்யியல். மனிதர்களுக்கு இடையே இருக்கும் பிணைப்பை, மனிதர்கள் தாம் பகிர்ந்து கொள்ளும் மனிதத்தை, ஒருவருக்கு ஒருவர் உதவி செய்து கொள்ளும் பண்பை முதன்மைப்படுத்தும் மெய்யியல் ஆகும். இது ஒரு ஆபிரிக்க மெய்யியல் ஆகும்.

## மேற்கோள்கள்

## வெளி இணைப்புகள்
* உபுண்டு
* 
* Ubuntu Party
* Ubuntu Planet
* Magolego, Melo. 2013. "Ubuntu in Western Society", M&G Thought Leader Blog
* Sonal Panse, Ubuntu – African Philosophy (buzzle.com)
* Sean Coughlan, All you need is ubuntu, BBC News Magazine,  Thursday, 28 September 2006.
* A. Onomen Asikele, Ubuntu Republics of Africa  (2011)

பகுப்பு:ஆப்பிரிக்க மெய்யியல்
சபாரி உலாவி

சபாரி உலாவி ஆப்பிள் நிறுவனத்தின் வணிக உரிமம் பெற்ற ஒரு உயர்ந்த உலாவி ஆகும். சபாரி உலாவியின் ஐந்தாவது பதிப்பை ஆப்பிள் நிறுவனம் வெளியிட்டுள்ளது. இது மாக் இயங்கு தளத்துடன் இணைந்து வரும் ஒரு மென்பொருள். சபாரி உலாவி முதன் முதலில் ஜனவரி 7 , 2003ல் வெளியிட்டு , பின்னர் மாக் 10.3 பந்தர் பதிப்புடன் கோட நிலை (default) உலாவியாக மாறியது. மைக்ரோசாப்ட் விண்டோஸ் இயங்குதளத்தில் இயங்ககூடிய சபாரி உலாவியும் 2007 ஜூன் மாதம்  வெளியிட்டது. இணையத்தளத்தில் மிகவும் பிரபலமான உலாவியில் சபாரி நான்காம் இடத்தில உள்ளது.

= வரலாறு =
1997 வரையில் ஆப்பிள் நிறுவனம் மசிண்டோஷ் கணினிகளில் நெட்ஸ்கேப் நாவிகடோர்  மற்றும் சைபர்டாக் என்ற உலாவிகளை மட்டுமே உள்ளடிகியதாக வியாபாரம் செய்தது. பின்னர் மைக்ரோசாப்ட் ஆப்பிள் நிறுவனத்திற்கு இடையில் இருந்த ஒப்புதல் மூலம்  இன்டர்நெட் எக்ஸ்ப்லோரேர் மாக் இயங்குதளத்தில் கோடநிலை உலாவியாக சுமார் ஐந்து வருடத்திற்கு இருந்தது. இருந்தாலும் ஆப்பிள் நிறுவனம் நெட்ஸ்கேப் நாவிகடோர் உலாவியை பதிலீடாக வைத்திருந்தது, பின்னர் அதுவே கோடநிலை உலாவியாக மாறியது.

## சபாரி 1
ஜனவரி 2003ல், சான் பிரான்சிஸ்கோ நகரில் நடந்த மாக் வேர்ல்ட் என்ற ஆண்டு மாட்நாட்டில் ஸ்டீவ் ஜொப்ஸ், அந்நிறுவனத்தின் முதன்மை செயல் அதிகாரி, ஆப்பிள் நிறுவனம் சுயமாக தயாரித்த சபாரி உலவியை அறிமுகப்படுத்தினார். சபாரி உலாவி மாக் 10.3 பதிப்பில் கோடநிலை உலாவியாக மாற்றப்பட்டது, அதே சமயம் இண்டர்நெட் எக்சுபுளோரர் பதிலீடு உலாவியாக சேர்த்துகொண்டது .

## உசாத்துணை

## வெளி இணைப்புகள்
* 
*Introduction to “What’s New in Safari”
*Safari 10 for Developers

பகுப்பு:உலாவிகள்
பகுப்பு:ஐஓஸ்
கௌதமர்

**கௌதம முனிவர்** (ஆங்கிலம்: *Gautama Maharishi*; சமஸ்கிருதம்: महर्षिः गौतम) அல்லது **அட்சபாதர்‌** என்பவர் சப்தரிஷிகளுள் ஒருவர். வேத கால மகரிசிகளுள் இவரும் ஒருவர். பல மந்திரங்களை இவர் உருவாக்கியுள்ளார். இவர் பெயரைக்கொண்ட பல சுலோகங்கள் ரிக் வேதத்தில் உள்ளது. தேவி பாகவதத்தில் கோதாவரி நதிக்கு அப்பெயர் இவராலேயே வந்தது என்று கூறப்பட்டுள்ளது. இவரது மனையாளின் பெயர் அகலிகை. இவர்களுக்கு வாமதேவ முனிவர், நோதாஸ், சதானந்தர் என்ற புதல்வர்கள் இருந்தனர். அவர்களும் வேதத்தில் பல சுலோகங்களை இயற்றியுள்ளனர். ரிக் வேதத்தில் இவர்களது குடும்பத்தை விவரிக்கிறது. பாரத்வாஜ மகரிஷியும், கௌதமருடன் அங்கரிசர் குலத்தில் தோன்றியதாக புராணங்கள் கூறுகின்றன.

ரிக்வேதத்தில் 20 சூக்தங்களைச் செய்துள்ளார்.
[thumb|கௌதமர் சன்னதி, மாதா அகல்யா கோயில், [புஷ்கர் ]]

## இதனையும் காண்க
* இருக்கு வேத கால முனிவர்கள்

## மேற்கோள்கள்


பகுப்பு:நியாயம்
பகுப்பு:இந்திய மெய்யியலாளர்கள்
பகுப்பு:சப்த ரிசிகள்
பகுப்பு:இராமாயணக் கதைமாந்தர்கள்
பகுப்பு:முனிவர்கள்
அங்கரிசர்

**ஆங்கிரீசர்** (*Angiras*) வேத கால மகரிஷிகளுள் ஒருவர். இவர் அதர்வண மகரிஷியுடன் இணைந்து அதர்வண வேதத்தை உருவாக்கியதாக கூறப்படுகிறது. மற்ற வேதங்களிலும் இவரைப் பற்றிய குறிப்புகள் இடம்பெற்று உள்ளன. இவரது மனைவியின் பெயர் *சுருபா* . இவர்களுக்கு கண்வர், உதத்யா, சம்வர்தனா, பிரகஸ்பதி  என்று நான்கு மகன்கள் இருந்தனர். பிரம்மாவின் மானசீகப் புத்திரரென்று கூறப்படும் இவர் பரம்பரையில் பல ரிஷிகளும், மன்னர்களும் தோன்றியதாகக் கூறப்படுகிறது. புத்தர் இவர் வழி வந்தவர் என்ற குறிப்புகளும் உண்டு.

## இதனையும் காண்க
* இருக்கு வேத கால முனிவர்கள்

## மேற்கோள்க்ள்


பகுப்பு:இந்திய மெய்யியலாளர்கள்
பகுப்பு:பிரம்ம குமாரர்கள்
பகுப்பு:பிரஜாபதிகள்
பகுப்பு:சப்த ரிசிகள்
அதர்வண மகரிஷி

**அதர்வண மகரிஷி**  வேத கால மகாரிஷிகளுள் ஒருவர். இவர் அங்கரிச மகரிஷியுடன் இணைந்து அதர்வண வேதத்தை உருவாகியதாக கூறப்படுகிறது. யாகம் வளர்க்கும் முறையை இவரே உருவாகியதாக புராணங்கள் கூறுகின்றன. இவரது மனைவியின் பெயர் சிட்டி. மகரிஷி தாதிசி இவர்களின் புதல்வரே. பிரம்மா தேவரின் மானசீகப் புத்திரரே என்றும் இவரே முதல் புதல்வர் என்றும் கூறப்படுகிறது.

பகுப்பு:இந்திய மெய்யியலாளர்கள்
பகுப்பு:பிரம்ம குமாரர்கள்
பகுப்பு:முனிவர்கள்